ປະເທດນິວຊີແລນ ຮີບໂຮມເອົາປືນ ຄືນຈາກ ປະຊາຊົນ ລຸນຫຼັງ ການຍິງສັງຫານໝູ່ ທີ່ໂບດ ມຸສລິມ ສອງແຫ່ງ 
ອາວຸດເຄິ່ງອັດຕະໂນມັດ ໄດ້ກາຍເປັນ ສິ່ງທີ່ຜິດກົດໝາຍໄປ ລຸນຫລັງການຍິງສັງຫານໝູ່ ຢູ່ໃນ ໂບດມຸສລິມສອງແຫ່ງ ໃນເມືອງໄຄຣເຊີກສ໌ ທີ່ເຮັດໃຫ້ຜູ້ຄົນເສຍຊີວິດ 51 ຄົນນັ້ນ.
ປະເທດ ນິວຊີແລນ ໄດ້ຈັດງານຮິບໂຮມເກັບເອົາພວກອາວຸດປືນເປັນເທື່ອທຳອິດໃນ ເມືອງ ໄຄຣເຊີກສ໌ ໃນວັນເສົາຜ່ານມາ ເປັນພາກສ່ວນນຶ່ງ ໃນຄວາມຮັບຜິດຊອບຂອງ ລັດຖະບານ ຕໍ່ການຍິງປືນສັງຫານຢູ່ໃນໂບດມຸສລິມໃນເມືອງດັ່ງກ່າວໃນເດືອນມີນາ ຜ່ານມາ ການເປັນເຈົ້າຂອງ ຂອງອາວຸດທີ່ມີພະລັງແຮງທີ່ໃຊ້ ໃນການໂຈມຕີ ທີ່ໄດ້ສັງ ຫານ 51 ຄົນນັ້ນ ໄດ້ມີຂໍ້ຈຳກັດຮັດແຄບ ຟຽລ ເມີເຊີ້ ລາຍງານມາຈາກນະຄອນຊິດນີ ດັ່ງ ສາລີ ຈະນຳລາຍລະອຽດມາສະເໜີທ່ານ ໃນອັນດັບຕໍ່ໄປ ໄດ້ມີແຖວຍາວຢຽດ ຢູ່ສະໜາມແຂ່ງມ້າ ໃນນະຄອນ ໄຄຣເຊີດສ໌ ສຳລັບພວກເຈົ້າຂອງ ປືນ ທີ່ຈະມອບປືນ ທີ່ບັດນີ້ ໄດ້ກາຍເປັນປືນທີ່ຜິດກົດ ໝາຍແລ້ວນັ້ນຄືນ ເທື່ອນີ້ເປັນ ເທື່ອທຳອິດ ທີ່ເປັນງານຊື້ປືນຄືນ ໃນຮອບ 250 ເທື່ືອ ທີ່ຈະຈັດຂຶ້ນໃນທົ່ວປະເທດນິວ ຊີແລນ ພວກຕຳຫລວດຄາດກັນວ່າ ປືນດັ່ງກ່າວຈຳນວນສິບໆພັນກະບອກ ຈະຖືກນຳ ມາມອບໃຫ້ ເຖິງແມ່ນວ່າຈຳນວນທີ່ແທ້ຈິງ ຈະບໍ່ເປັນທີ່ຮູ້ກັນກໍຕາມ ອາວຸດເຄິ່ງອັດຕະໂນມັດ ໄດ້ກາຍເປັນສິ່ງທີ່ຜິດກົດໝາຍ ລຸນຫລັງການຍິງຄົນ ຢູ່ໃນ ໂບດມຸສລິມສອງແຫ່ງໃນເມືອງໄຄຣເຊີດສ໌ ທີ່ເຮັດໃຫ້ຜູ້ຄົນເສຍຊີວິດ 51 ຄົນນັ້ນ ລັດຖະບານເວົ້າວ່າ ກົດໝາຍດັ່ງກ່າວ ຈະເຮັດໃຫ້ປືນທີ່ເປັນອັນຕະລາຍທີ່ສຸດສູນ ຫາຍໄປຈາກປະຊາຄົມ ຄຣິສ ເຄຮີລ ຈາກສະມາຄົມຕຳຫລວດນິວຊີແລນ ທີ່ເປັນຕົວແທນໃຫ້ພວກຕຳຫລວດ ເຊື່ອວ່າໂຄງການຊື້ຄືນນີ້ ຈະເປັນໄປຢ່າງຮຽບລ້ອຍດີ ຊຶ່ງຜູ້ກ່ຽວເວົ້າວ່າ: “ພວກເຮົາຮູ້ດີວ່າ ພວກທີ່ເປັນເຈົ້າຂອງປືນສ່ວນຫລາຍ ເປັນປະຊາຊົນທີ່ນັບຖືກົດ ໝາຍ ເຖິງແມ່ນພວກເຂົາເຈົ້າຈະຜິດຫວັງໃນການສູນເສຍປືນໄປກໍຕາມ ແຕ່ພວກ ເຂົາເຈົ້າກໍເຂົ້າໃຈວ່າເປັນຫຍັງ ແລະພວກເຂົາເຈົ້າ ກໍຢາກປະຕິບັດຕາມກົດໝາຍ ” ໄດ້ມີເງິນຈຳນວນຫລາຍກວ່າ 130 ລ້ານໂດລາທີ່ແຍກໄວ້ ເພື່ອຊົດເຊີຍສຳລັບພວກ ອາວຸດເຄິ່ງອັດຕະໂນມັດນີ້ ຈຳນວນທີ່ແຕ່ລະຄົນຈະໄດ້ຮັບ ແມ່ນແລ້ວແຕ່ລາຄາ ແລະ ສະພາບຂອງປືນຂອງເຂົາເຈົ້າ ແຕ່ພວກເຈົ້າຂອງປືນບາງຄົນກໍຈົ່ມວ່າ ເງິນທີ່ໄດ້ມາ ບໍ່ກຸ້ມຄ່າ ນອກຈາກນັ້ນ ກໍມີ ຄວາມເປັນຫ່ວງວ່າ ພວກປະຊາຄົມກະສິກອນ ທີ່ກາງຕໍ່ນຳປືນຜາໜ້າກະບອກ ເພື່ອ ໂຮ່ເນື້ອຍິງສັດ ແລະຄວບຄຸມສັດທຳລາຍເຄື່ອງປູກ ຈະໄດ້ຮັບຄວາມລຳບາກ ຍ້ອນ ຂໍ້ຫ້າມ ບໍ່ໃຫ້ໃຊ້ອາວຸດເຄິ່ງອັດຕະໂນມັດແບບທະຫານນີ້ ຊຶ່ງນິໂກລ ມັກຄີ ທີ່ເປັນໂຄ ສົກຂອງສະພາເຈົ້າຂອງອາວຸດທີ່ມີອະນຸຍາດກ່າວວ່າ: “ພວກເຮົາເປັນປະຊາຄົມຊົນນະບົດແລະກະສິກອນຢູ່ໜີ້ ຢູ່ລຸ່ມສຸດຂອງໂລກແລະ ພວກເຮົາໃຊ້ປືນຜາໜ້າກະບອກເປັນເຄື່ອງມື ແລະພວກເຮົາຈຳນວນຫລາຍພໍສົມ ຄວນ ທີ່ໂຮ່ເນື້ອມາເປັນອາຫານລ້ຽງຊີບ ” ເຈົ້າໜ້າທີ່ ນິວຊີແລນ ຫວັງວ່າ ໂຄງການດັ່ງກ່າວນີ້ ຈະເປັນຜົນສຳເລັດຄືກັນກັບຢູ່ ອອສເຕຣເລຍ ທີ່ໃຊ້ ລຸນຫລັງການຂ້າລ້າງຜານຢູ່ Port Arthur ໃນປີ 1996 ທີ່ ເກາະທັສເມເນຍ ບ່ອນທີ່ມືປືນດ່ຽວ ໄດ້ສັງຫານ 35 ຄົນນັ້ນ ມັນໄດ້ເຮັດໃຫ້ ໄດ້ມີ ການເອົາປືນມາມອບຄືນ ຫລາຍກວ່າ 700,000 ກະບອກ ໃນທັນທີທັນໃດ ຜູ້ຊາຍ ອອສເຕຣເລຍ ທີ່ຖືກກ່າວຫາ ວ່າໄປຍິງຄົນຢູ່ນະຄອນໄຄຣເຊີກສ໌ ໄດ້ປະຕິ ເສດຂໍ້ກ່າວຫາ ວ່າສັງຫານ 51 ຂໍ້ 40 ກະທົງແມ່ນພະຍາຍາມສັງຫານແລະນຶ່ງກະ ທົງ ແມ່ນການກໍ່ການຮ້າຍ ຄາດວ່າຜູ້ກ່ຽວ ຈະໄດ້ຖືກນຳຂຶ້ນພິຈາລະນາຄະດີ ໃນປີ ໜ້າ ການເກັບຮີບໂຮມປືນ ຈະມີຂຶ້ນຕື່ມໃນວັນອາທິດ